5. 3. budgetopfølgning 2024 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 3. budgetopfølgning 2024 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2024.
Budgetopfølgningen indeholder en opgørelse over Favrskov Kommunes overholdelse af det oprindelige 
budget til serviceudgifter. Hvis kommunerne samlet set ikke overholder det oprindelige budget til 
serviceudgifter, skal kommunerne ifølge statens sanktionslovgivning betale en del af bloktilskuddet tilbage.
VURDERING
3. budgetopfølgning 2024 indeholder endvidere en vurdering af følgende 4 områder:
Opgørelse af de samlede serviceudgifter
Forslag til tillægsbevillinger og budgetomplaceringer
Områder med overførselsadgang mellem årene
Status på anlægsforbruget.
Opgørelse af de samlede serviceudgifter
Det samlede forventede merforbrug til service udgør 0,2 mio. kr. i 2024 i forhold til det oprindelige budget. 
Som følge af midtvejsreguleringen er Favrskov Kommunes serviceramme forøget med 22,2 mio. kr. i 2023, 
hvilket samlet giver et forventet mindreforbrug på 22,0 mio. kr. ift. den korrigerede serviceramme. 
Vurdering af serviceudgifter i 2024
+ = merudgift
- = mindreudgift
Mio. kr.
Afgivne tillægsbevillinger i 2024 (inden 3. budgetopfølgning)
32,6
Forslag til udvidelse af budgettet til serviceudgifter i 3. budgetopfølgning 
2024
4,3
Forventet mindreforbrug af opsparede overskud (decentraliseringsaftaler 
mv.) i forhold til den budgetterede ramme
-36,7
Forventet merforbrug på serviceudgifter i alt
0,2
Forventet løft af servicerammen – midtvejsregulering 2024
22,2
Forventet mindreforbrug på serviceudgifter i alt
-22,0
Forslag til tillægsbevillinger og budgetomplaceringer
I 3. budgetopfølgning 2024 foreslås en samlet reduktion af budgettet på 6,8 mio. kr. i 2024. 
Tillægsbevillingerne og udgiftstype er opsummeret i nedenstående tabel indenfor de enkelte udvalg.
[adresse]: EMN-2023-03200
Dok-ID: 3792974
Sagsbehandler: henj
Byråd
26. november 2024  19:00
Tillægsbevillinger (i 1.000 kr.)
+ = merudgift
- = mindreudgift
2024
2025-28
Økonomiudvalget
 
 
Serviceudgift
-4.454
0
Øvrige
-3.709
 
Økonomiudvalget i alt
-8.163
0
 
 
 
Børne- og Skoleudvalget
 
 
Serviceudgift
9.248
 
Indkomstoverførsel
4.028
 
Øvrige
-9.487
 
Børne- og Skoleudvalget i alt
3.789
0
 
 
 
Social- og Sundhedsudvalget
 
 
Serviceudgift
-278
 
Indkomstoverførsel
-400
0
Øvrige
-1.525
 
Social- og Sundhedsudvalget i alt
-2.203
0
 
 
 
Kultur- og fritidsudvalget
 
 
Serviceudgift
-200
0
Kultur- og fritidsudvalget i alt
-200
0
 
 
 
Total
-6.777
0
Heraf serviceudgifter
4.316
0
Heraf indkomstoverførsler
3.628
0
Heraf øvrige udgifter / indtægter
-14.721
0
På Økonomiudvalgets område foreslås der en samlet reduktion af budgettet på 8,2 mio. kr. Reduktionen 
skyldes primært uforbrugt budget på den særlige demografimodel på ældreområdet på 5,95 mio. kr., samt 
færre udgifter til langfristet gæld og tilgodehavender. Omvendt søges om en tillægsbevilling på 1,5 mio. kr. 
til udgifter til Arbejdsmarkedets Erhvervssikring (AES-bidrag).
Under Børne- og Skoleudvalget søges samlet en tillægsbevilling på 3,8 mio. kr., der kan henføres til 
følgende forhold:

På skole- og fritidsområdet foreslås en samlet budgetudvidelse på 1,2 mio. kr. Det dækker 
merudgifter til mellemkommunale betalinger, samt flere udgifter til søskendetilskud. Samtidig kan 
budgettet reduceres efter genberegning af demografien.

På dagtilbudsområdet søges en tillægsbevilling på 2,6 mio. kr. Det skyldes dels en stigning i antallet 
af børn, som passes i kommunens institutioner og dels en lavere udnyttelsesgrad i dagplejen.  

På området for Sårbare Børn og Unge forventes samlet set budgetoverholdelse. 
Preben Clausen dækker dog over forskelle indenfor de forskellige udgiftstyper. På 
serviceudgifterne forventes merudgifter på 5,5 mio. kr. Samtidig forventes merindtægter på 9,5 mio. 
kr. fra den statslige refusionsordning i særligt dyre enkeltsager. Udgifterne til indkomstoverførsler, 
herunder udgifter til tabt arbejdsfortjeneste viser fortsat en stigning, og der forventes merudgifter i 
2024 på 4 mio. kr. 
Under Social- og Sundhedsudvalget søges samlet om en reduktion af budgettet på 2,2 mio. kr., der kan 
henføres til følgende forhold: 

På ældreområdet foreslås bestillerbudgettet reduceret med 2,7 mio. kr. Der er forventede 
mindreudgifter til borgere i plejeboliger i andre kommuner samt plejevederlag ved pasning af døende. 
Herudover er der en engangsindtægt vedrørende refusion for borgere fra andre EU-lande. Omvendt 
medfører flere visiterede timer i hjemmeplanen et forventet merforbrug.

På socialområdet foreslås en tillægsbevilling på 525.000 kr. Der er forventede merudgifter til service 
på 2,5 mio. kr., hvilket skyldes, at der fortsat er flere borgere, der har behov for et botilbud. Samtidig 
er den gennemsnitlige pris for tilbuddene stigende. Merudgifterne modsvares af forventede 
merindtægter på 1,5 mio. kr. fra refusionsordningen vedrørende særligt dyre enkeltsager. Der 
forventes herudover mindreudgifter på 0,4 mio. kr. på udgifter til indkomstoverførsler som vedrører 
merudgifter for voksne med nedsat funktionsevne.
Under Kultur- og fritidsudvalget på Folkeoplysning forslås budgettet reduceret med 0,2 mio. kr. pga. færre 
udgifter til lokaletilskud. 
Budgetopfølgningen indeholder to budgetneutrale omplaceringer mellem Social- og Sundhedsudvalget og 
Teknik- og Miljøudvalget samt Økonomiudvalget og Teknik- og Miljøudvalget.  
Områder med overførselsadgang mellem årene
På de områder, hvor der overføres overskud og underskud mellem årene, forventer de budgetansvarlige 
ledere, at der opspares 12,3 mio. kr. 2024. Det betyder der samlet forventes at blive overført overskud på 
65,6 mio. kr. fra 2024 til 2025. Det forventede overskud er inklusive pulje på 7,8 mio. kr., som er reserveret 
til eventuelle merudgifter til ukrainske flygtninge i 2025. 
I budgettet for 2024 er der afsat en budgetramme på 24,4 mio. kr. til forbrug af opsparede overskud. Forbrug 
af opsparede overskud påvirker dermed Favrskov Kommunes samlede serviceudgifter med forventede 
mindreudgifter på 36,7 mio. kr. i forhold til budgettet.
Decentraliseringsaftalerne på ældreområdet viser en forventet overførsel til 2025 på 9,578 mio. kr. Der blev 
overført et underskud fra 2023 til 2024 på 62.000 kr. Der forventes således et overskud på 9,640 mio. kr. i 
2024. Det oparbejdede overskud kan primært forklares med, at forbrug til eksternt vikarbureau er reduceret 
markant. I samme periode er andelen af egne timelønnede samt faste medarbejdere øget. Der har i 
perioden været øget ledelsesmæssig fokus på at reducere brugen af vikarer.
Decentraliseringsaftalerne på Folkeskoler og SFO viser en forventet overførsel af et akkumuleret 
underskud på 4,848 mio. kr. til 2025. Der blev overført et overskud fra 2023 til 2024 på 2,901 mio. kr. Der 
er forventes således et underskud på 7,749 mio. kr. i 2024. Der er øget ledelsesmæssigt fokus på skolernes 
økonomistyring. Det forventede merforbrug i 2024 er nedbragt med 2,3 mio. kr. siden 1. budgetopfølgning. 
Status på anlægsforbruget
I det oprindelige budget for 2024 var der afsat 119,5 mio. kr. på det skattefinansierede anlægsområde. Der 
er overført rådighedsbeløb på i alt 173,6 mio. kr. fra tidligere år til færdiggørelse af allerede igangsatte 
anlægsprojekter. Derudover er der givet tillæg til rådighedsbeløb på 20,6 mio. kr. Det samlede korrigerede 
anlægsbudget i 2024 på det skattefinansierede område (ekskl. jordforsyning og ældreboliger) udgør 
dermed 313,7 mio. kr.
Der forventes et forbrug i 2024 på anlægsprojekterne på det skattefinansierede område på ca. 160 mio. kr. 
Hvis det forventede forbrug realiseres, vil der være et merforbrug på anlægsprojekterne på 40,5 mio. kr. i 
forhold til det oprindelige budget for 2024, hvilket kan finansieres af overførte rådighedsbeløb og 
tillægsbevillinger.
I 3. budgetopfølgning gives ligeledes en status på jordforsyningsområdet.
ØKONOMI
I vedlagte notat til budgetopfølgningen fremgår forslaget til tillægsbevillinger øverst i beskrivelsen af hvert 
fagudvalg.
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2024
2025-28
Økonomiudvalget
-8.163
0
Børne- og Skoleudvalget
3.789
0
Social- og Sundhedsudvalget
-2.203
0
Kultur- og fritidsudvalget
-200
0
I alt
-6.777
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på -8.163.000 kr., som tilføres 
kassebeholdningen.
2.
At der inden for Børne- og Skoleudvalgets område gives en tillægsbevilling på 3.789.000 kr., som 
finansieres af kassebeholdningen.
3.
At der inden for Social- og Sundhedsudvalgets område gives en tillægsbevilling på -2.203.000 kr., 
som tilføres kassebeholdningen.
4.
At der inden for Kultur- og Fritidsudvalgets område gives en tillægsbevilling på -200.000 kr., som 
tilføres kassebeholdningen.
5.
At budgetomplaceringerne godkendes.
6.
At der godkendes et tillæg til anlægsbevilling på 810.000 kr. med tilhørende rådighedsbeløb 
finansieret af tilskud fra Realdania til ”Øget bæredygtighed i byggeriet”.
7.
At der godkendes et tillæg til anlægsbevilling vedrørende indtægter på 910.000 kr. fra forhåndstilsagn 
fra Realdania om tilskud til ”Øget bæredygtighed i byggeriet”.
BESLUTNING
Plan- og Landdistriktsudvalget, 4. november 2024:
Fraværende: Ingen
Tages til efterretning.
Social- og Sundhedsudvalget
, 5. november 2024:
Fraværende: Karla Winther
Ad 3 og 5. Indstilles godkendt.
Børne- og Skoleudvalget, 5. november 2024:
Fraværende: Pia Lauritsen
Ad 2, 6 og 7. Indstilles godkendt.
Arbejdsmarkedsudvalget, 6. november 2024:
Fraværende: Ingen
Tages til efterretning.
Teknik- og Miljøudvalget, 6. november 2024:
Fraværende: Ingen
Ad 5, 6 og 7. Indstilles godkendt.
Kultur- og Fritidsudvalget, 7. november 2024:
Fraværende: Pia Lauritsen
Ad 4. Indstilles godkendt.
Økonomiudvalget,  19. november 2024:
Fraværende: Ingen
Ad 1-7. Indstilles godkendt.
Byrådet, 26. november 2024:
Fraværende: Ingen
Godkendt.
Bilag

3. budgetopfølgning 2024 - notat (3792978)
